Am Joer 1982 ass fir de 5. Gebuertsdag vum Club den 9. an 10. Oktober zu Ettelbréck e Folk & Blues Festival organiséiert ginn. 14 Gruppen aus 8 Länner stoungen um Programm. Finanziell war de Festival keen Erfolleg, well d'Kees duerno nees eidel war, mä et konnten awer doduerch e puer Leit fir d'Veräinsaarbecht gewonne ginn, déi sech als laangfristig Stäip vum Veräin entwéckelt hunn, ënner aneren och de Marco Uhres an de Jerry Levy, déi och 2012 nach am Comité sinn.